sagorsarker/bangla-wikipedia huggingface dataset:
বরুণ শর্মা

বরুণ শর্মা (জন্ম ৪ ফেব্রুয়ারি ১৯৯০) একজন ভারতীয় চলচ্চিত্র অভিনেতা, যিনি কিছু ব্যবসাসফল চলচ্চিত্রে অভিনয় করেছেন এর মধ্যে "ফুকরে" (২০১৩) এবং "কিস কিসকো পেয়ার কারু" (২০১৫) উল্লেখযোগ্য। তার সবচেয়ে ব্যবসাসফল চলচ্চিত্রগুলোর মধ্যে আরো রয়েছে "দিলোয়ালে" (২০১৫), "ফুকরে রিটার্নস" (২০১৭), এবং "ছিছোরে" (২০১৯)।
তিনি লরেন্স স্কুলে পড়াশোনা শুরু করেন, কিন্তু পরে তিনি এপিজে স্কুলে বদলি হোন ১১ এবং ১২ শ্রেণীর পড়াশোনা সম্পূর্ণ করার জন্য। তিনি আইআইএফটি চন্ডিগড় থেকে মিডিয়া এর উপর স্নাতক সম্পূর্ণ করেন।
শর্মা ২০১৩ সালে ম্রিঘদীপ সিং লাম্বার কমেডি-ড্রামা চলচ্চিত্র "ফুকরে" এর মাধ্যমে বলিউডে আত্মপ্রকাশ করেন। চলচ্চিত্রটি ব্যবসাসফল হিসেবে খ্যাতি পায় এবং বিশ্বজুরে এর উপর আয় করে।
২০১৪ সালে তিনি "য়ারো দা ক্যাচাপ" চলচ্চিত্রের মাধ্যমে পাঞ্জাবি চলচ্চিত্রে আত্মপ্রকাশ করেন।
২০১৫ সালে তিনি অবিষেক ডোগ্রার "ডলি ডোলি" চলচ্চিত্রে অভিনয় করেন, কিন্তু চলচ্চিত্রটি বক্স অফিসে বিফল হয়। এরপর তিনি কপিল শর্মা এর সাথে ব্যবসাসফল চলচ্চিত্র "কিস কিসকো পেয়ার করু"তে অভিনয় করেন। ২০১৫ সালে তার শেষ চলচ্চিত্র রোহিত শেট্টি এর "দিলোয়ালে"। এতে তিনি শাহরুখ খান, বরুণ ধবন, কাজল এবং কৃতি স্যানন, চলচ্চিত্রটি বক্স অফিসের কয়েকটি আয়ের রেকর্ড ভেঙ্গে ফেলে। চলচ্চিত্রটি বিশ্বজুরে এর উপর আয় করে।
দুই বছর তিনি সুশান্ত সিং রাজপুত এর সাথে ডিনেশ ভিজান এর "রাবতা" (২০১৭) চলচ্চিত্রে অভিনয় করেন। এটি বক্স অফিসে মুখ থুবরে পরে এবং চলচ্চিত্র সমালোচকরাও এর সম্পর্কে বিরুপ মন্তব্য করেন। ২০১৭ সালের শেষে তিনি "ফুকরে রিটার্নস" এ অভিনয় করেন, যা বক্স অফিস সফলতা পায় এবং বিশ্বজুরে এর উপর আয় করে।
২০১৮ সালে তিনি গোবিন্দ এর সাথে ব্যবসায়িকভাবে ব্যর্থ চলচ্চিত্র "ফ্রাইডে"তে অভিনয় করেন। ২০১৯ সালে তিনি "অর্জুন পাতিয়ালা", "খানদানি সাফাকানা" এবং "ছিছোরে" চলচ্চিত্রে অভিনয় করেন। তার পরবর্তি চলচ্চিত্র "রুহ আফজা"। এতে তিনি রাজকুমার রাও এবং জানবি কাপুর।
আনাস ইবনে নাদার

আনাস ইবনে নাদার (আরবী: ﺍﻧﺲ ﺑﻦ ﻧﻀﺮ) ইসলামের নবী মুহাম্মদ স. এর একজন সাহাবা। তিনি আনসার বনু খাজরাজ গোত্রের লোক এবং আনাস ইবনে মালিক এর চাচা ছিলেন।
আনাস ইবনে নাদারের জন্ম তারিখ সম্পর্কে কোন তথ্য পাওয়া যায়না। তার পিতার নাম নাদার ইবন দাম দাম। আনাস ইবনে মালিক বলতেন, তার নাম তার চাচা নাদারের নামে রাখা হয়েছিলো। নবী মুহাম্মাদ স. এর দাদা আবদুল মুত্তালিবের মা সালমা বিনতু ‘আমর ছিলেন আনাস ইবন নাদারের ফুফু। আনাস ইবন নাদর তার গোত্রের রায়িস বা নেতা ছিলেন। তার বোন রুবাইয়্যা’ বিনতু নাদার এবং মা সাহাবা ছিলেন।
আনাস ইবন নাদর শেষ ‘আকাবায় ইসলাম গ্রহণ করেন। কোন অজ্ঞাত কারণে আনাস ইবন নাদর বদরের যুদ্ধে যোগদান করতে পারেননি। যুদ্ধ শেষে রাসূলুল্লাহ সা. মদীনায় ফিরে এলে তিনি তাঁর সামনে হাজির হয়ে অনুতাপের সুরে বললেন:
উহুদের যুদ্ধ তৃতীয় হিজরি সনে অনুষ্ঠিত হয়। আনাস সম্পর্কে সা'দ বলেন, "সেদিন তিনি যা করলেন, আমি তা করতে পারিনি"। বালাজুরী এর মতে সুফাইয়ান ইবন উয়াইফ আনাসকে হত্যা করেন।
ইবন ইসাহক এর বর্ণনা অনুসারে উমার ইবনুল খাত্তাব ও তালহা ইবন ‘উবাইদুল্লাহ মুহাজির আনসারদের সাথে হাত গুটিয়ে বসে আছেন। আনাস সেখানে উপস্থিত হয়ে জানতে চান তারা হাত গুটিয়ে বসে আছেন কেন? তারা জানান, রাসূলুল্লাহ নিহত হয়েছেন।
আনাস বলেন, "তিনি যদি মারাই গিয়ে থাকেন, আপনারা বেঁচে থেকে কী করবেন? উঠুন, রাসূলুল্লাহ (সা ) যে পথে জীবন দিয়েছেন আপনারাও সে পথে জীবন দিন"। এরপরে শত্রু বাহিনীর ওপর ঝাপিয়ে পড়েন।
তিনি উহুদের যুদ্ধে বহুঈশ্বরবাদীদের বিরুদ্ধে শহীদ হওয়া পর্যন্ত যুদ্ধ করেছিলেন। তার শরীরের আশিটিরও বেশি তলোয়ার ও তীরের আঘাত পাওয়া যায়। আঙুল দেখে তার বোন তার মৃতদেহ শনাক্ত করে। কুরআনে তার মতো লোকদের সম্পর্কে বলা হয়েছেঃ
মদমস্ত বরখা

মদমস্ত বরখা হলো ২০১৫ সালের ২৯ মে মুক্তিপ্রাপ্ত একটি ভারতীয় থ্রিলার চলচ্চিত্র। সিং মাল্টিমিডিয়া ক্রিয়েশনের ব্যানারে সন্দীপ রালে কর্তৃক প্রযোজিত এই ছবিটি পরিচালনা করেন যশপাল সিং।
বরখা (লীনা কপূর) রণবীর (আশিষ যোশী) নামে এক সেনা জওয়ানের স্ত্রী। বরখাকে একা রেখে একটি জরুরি কাজে তাকে চলে যেতে হয়। একাকীত্বে ভরা একঘেয়ে বিবাহিত জীবনে বিতৃষ্ণ বরখার সঙ্গে তার স্বামীর বন্ধু আকাশের প্রণয় সম্পর্ক স্থাপিত হয়। কিন্তু বরখার ননদ নীতু তার ভাইয়ের অনুপস্থিতিতে বরখার সঙ্গে আকাশের সম্পর্কের কথা জানতে পারলে তাদের জীবনে সমস্যা ঘনিয়ে আসে।
হাফিজ জিএ সিদ্দিকী

অধ্যাপক ড. হাফিজ জিএ সিদ্দিকী (জন্ম : ১৯৩১ - মৃত্যু: ২২ মে ২০১৮) একজন বাংলাদেশী শিক্ষাবিদ ছিলেন। তিনি নর্থ সাউথ বিশ্ববিদ্যালয়ের উপাচার্য এবং ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের পরিচালক হিসাবে দায়িত্ব পালন করেন। বাংলাদেশ অর্থনীতি সমিতির আজীবন সদস্য এবং বাংলাদেশ অর্থনীতি সমিতি কর্তৃক প্রতিষ্ঠিত ঢাকা স্কুল অব ইকনোমিকস্ এর প্রতিষ্ঠাতা গভর্নিং কাউন্সিলের সদস্য ছিলেন। 
চতুর্থ শ্রেণি শেষ করার পরে সিদ্দিকী কুরআন পুরোপুরি মুখস্থ করার সিদ্ধান্ত নেন। চার বছর পরে, মুখস্থ করার পরে, তিনি "হাফিজ" উপাধি অর্জন করেন এবং নিয়মিত স্কুলে ফিরে যান। 
সিদ্দিকী ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেন। তিনি পিটসবার্গ গ্র্যাজুয়েট স্কুল অফ পাবলিক অ্যান্ড ইন্টারন্যাশনাল অ্যাফেয়ার্স থেকে এমপিআইএ (মাস্টার অব পাবলিক অ্যান্ড ইন্টারন্যাশনাল অ্যাফেয়ার্স) ডিগ্রি অর্জন করেছেন এবং ইন্ডিয়ানা বিশ্ববিদ্যালয় ব্লুমিংটনের কেলি স্কুল অফ বিজনেস থেকে এমবিএ ডিগ্রি অর্জন করেছেন। তিনি ম্যানচেস্টার বিশ্ববিদ্যালয়ের ম্যানচেস্টার বিজনেস স্কুল থেকে তার পিএইচ.ডি ডিগ্রি অর্জন করেন। 
সিদ্দিকী প্রথম কর্মজীবনে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের শিক্ষকতা করেন, যেখানে তিনি ২০ বছর চাকরি করেছেন। পরে তিনি এ ইনস্টিটিউটের পরিচালক হন। তিনি মার্কিন যুক্তরাষ্ট্রে চলে যান এবং আট বছরের জন্য ওহাইও স্টেট বিশ্ববিদ্যালয় এবং মিনেসোটা স্টেট বিশ্ববিদ্যালয়ে আন্তর্জাতিক ব্যবসা ও পরিচালনার অধ্যাপক হিসাবে নিযুক্ত হন। 
সিদ্দিকী ১৯৯৩ সালে উত্তর দক্ষিণ বিশ্ববিদ্যালয়ে যোগদান করেছিলেন। তিনি ১৯৯৮ সালে প্রো-উপাচার্য হিসেবে এবং ২০০৩ সালে উপাচার্য এ বিশ্ববিদ্যালয়ে দায়িত্ব গ্রহণ করেন। ২০১০ সালে একটি প্রাথমিক অবসর গ্রহণের পর সিদ্দিকী যোগদান ব্র্যাক বিশ্ববিদ্যালয়ের হিসেবে প্রফেসর ইমেরিটাস । 
২০০৮ সালে সিদ্দিকী ব্র্যাক ব্যাংকের আমানত পরিচালক হিসাবে কাজ করেন। ২০০৮ সালের নভেম্বর সিদ্দিকী বাংলাদেশ ব্যাংকের পরিচালক পদে নিযুক্ত হন। তিনি বিশ্বব্যাংক, এশীয় উন্নয়ন ব্যাংক এবং এশিয়া ও প্রশান্ত মহাসাগরের জন্য জাতিসংঘের অর্থনৈতিক ও সামাজিক কমিশনের পরামর্শক হিসাবে কাজ করেন। 
সিদ্দিক মোট ১৪ টি বই রচনা করেছেন। 
ড. সিদ্দিকী ২২ মে ২০১৮ সালে বাংলাদেশের রাজধানী ঢাকার ইউনাইটেড হাসপাতালে মৃত্যুবরণ। ২৩ মে ঢাকার গুলশান লেকপাড় কবরস্থানে তার জানাজা ও দাফনপর্ব অনুষ্ঠিত হয়।
ফিল এমরি

ফিলিপ ফিল অ্যালেন এমরি (; জন্ম: ২৫ জুন, ১৯৬৪) নিউ সাউথ ওয়েলসের সেন্ট ইভস এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৯৪ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ উইকেট-রক্ষকের দায়িত্ব পালন করতেন। এছাড়াও, বামহাতে কার্যকরী ব্যাটিংশৈলী উপস্থাপন করেছেন ‘ফিল্থি’ ডাকনামে পরিচিত ফিল এমরি।
নিউ সাউথ ওয়েলসের লিন্ডফিল্ড এলাকায় নিউইংটন কলেজ প্রিপারেটরি স্কুলে ১৯৬৯ থেকে ১৯৭২ সাল পর্যন্ত পড়াশুনো করেছেন ফিল এমরি। এরপর নর্থ সিডনির শোর স্কুলে ১৯৭৩ থেকে ১৯৮২ সাল পর্যন্ত অধ্যয়ন করেন। শোরে থাকাকালে ক্রিকেট ও রাগবি খেলায় অধিনায়কত্ব করেন। জিপিএস দলের পক্ষে উভয় খেলায় প্রতিনিধিত্ব করেন।
এছাড়াও, তিনি চমৎকার সাঁতারু হিসেবে পরিচিতি পান। বিদ্যালয় জীবনের শুরুরদিকে ডাইভার হিসেবেও সুনাম কুড়িয়েছেন। সিডনি গ্রেড ক্রিকেট পর্যায়ে গর্ডন দলের পক্ষে খেলেন।
১৯৮৭-৮৮ মৌসুম থেকে ১৯৯৮-৯৯ মৌসুম পর্যন্ত ফিল এমরি’র প্রথম-শ্রেণীর খেলোয়াড়ী জীবন চলমান ছিল। ১৯৮৭-৮৮ মৌসুমে নিউ সাউথ ওয়েলসের পক্ষে অভিষেক ঘটে তার। এ পর্যায়ে তিনি নিয়মিত উইকেট-রক্ষক গ্রেগ ডায়ারের স্থলাভিষিক্ত হয়েছিলেন। নিউ সাউথ ওয়েলসের পক্ষে এক দশকেরও অধিক সময় খেলোয়াড়ী জীবন অতিবাহিত করেন। ১২১টি প্রথম-শ্রেণীর খেলায় অংশ নেন। ৩৩৭ ক্যাচ ও ৪৭টি স্ট্যাম্পিং করে ১৯৯৯ সালে খেলার জগতকে বিদেয় জানান।
বামহাতি ব্যাটসম্যান হিসেবেও যথেষ্ট সুনাম কুড়িয়েছেন। বেশ কয়েকবার নিচেরসারিতে ব্যাটিংয়ে নেমে গুরুত্বপূর্ণ অবদান রাখেন। ১৭টি অর্ধ-শতকের পাশাপাশি একটি শতরানের ইনিংস খেলেন। ফলশ্রুতিতে প্রতিপক্ষীয় অধিনায়কের কাছে তার ব্যাটিংয়ের মান বেশ মূল্যবান ছিল। ব্যাট হাতে নিয়ে ২৬-এর অধিক গড়ে রান তুলেন। এ পর্যায়ে ৩২৯২টি প্রথম-শ্রেণীর রান তুলেন তিনি।
খেলোয়াড়ী জীবনের শীর্ষে আরোহণকালে ফিল্থি, স্লিঙ্ক ও ফ্যাটি ডাকনামে ভূষিত হয়েছিলেন। ১৯৯৩-৯৪ মৌসুমে নিউ সাউথ ওয়েলসের শেফিল্ড শিল্ড প্রতিযোগিতার ৪২তম শিরোপা জয়ে দলের অধিনায়কের দায়িত্ব পালন করেছিলেন। দলের নিয়মিত অধিনায়ক মার্ক টেলরের অনুপস্থিতিতে স্বার্থকতার সাথে নেতৃত্ব দেন।
আন্তর্জাতিক ক্রিকেট অঙ্গনে স্বল্পকালীন উপস্থিতি স্বত্ত্বেও ফিল এমরিকে অস্ট্রেলিয়ার অন্যতম নির্ভরযোগ্য উইকেট-রক্ষক হিসেবে বিবেচনা করা হতো। সমগ্র খেলোয়াড়ী জীবনে একটিমাত্র টেস্ট ও একটিমাত্র ওডিআইয়ে অংশগ্রহণ করেছেন ফিল এমরি। ১ নভেম্বর, ১৯৯৪ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। লাহোরে সিরিজের তৃতীয় টেস্টের দ্বিতীয় ইনিংসে পাঁচটি ডিসমিসালের সাথে স্বীয় নামকে জড়িয়ে রেখেছিলেন। একই সিরিজে একমাত্র ওডিআইয়ে অংশ নেন তিনি।
এরপূর্বে ৩০ অক্টোবর, ১৯৯৪ তারিখে একই মাঠে ও একই দলের বিপক্ষে একদিনের আন্তর্জাতিকে অভিষেক ঘটে তার। উভয় খেলাতেই আঘাতের কারণে অনুপস্থিত নিয়মিত উইকেট-রক্ষক ইয়ান হিলি’র পরিবর্তে খেলেন। এরফলে, দীর্ঘদিনের উইকেট-রক্ষক ইয়ান হিলি ও অ্যাডাম গিলক্রিস্টের সাথে তৃতীয় উইকেট-রক্ষক হিসেবে তারকা ক্রিকেটার শেন ওয়ার্ন ও গ্লেন ম্যাকগ্রা’র বল মোকাবেলায় অগ্রসর হয়েছিলেন।
২ সেপ্টেম্বর, ২০০২ তারিখে মার্ক টেলর, জন ডাইসন, ফিল এমরি, মাইক হুইটনি ও জিওফ লসনকে নিউ সাউথ ওয়েলস ক্রিকেট অ্যাসোসিয়েশন থেকে আজীবন সদস্যরূপে অন্তর্ভুক্ত করা হয়।
হানজালা ইবনে আবি আমির

হানজালা ইবনে আবি আমির (আরবী: ﺣﻨﻈﻠـة ﺍﺑﻦ ﺍﺑﻲ ﻋﺎﻣﺮ) ছিলেন মুহাম্মদ সা. এর একজন সাহাবা। হানজালার উপাধি গাসীলুল মালায়িকা ও তাকী। তিনি আনসারদের মধ্যকার বনু আউজ গোত্রের লোক ছিলেন। তার বাবা আবু আমির একজন খ্রিস্টান ছিলেন।
হানজালা মদীনার আউস গোত্রের আমর ইবন আউফ শাখার সন্তান। তার পিতার নাম আবু ’আমির ’আমর, মতান্তরে ’আবদু ’আমর, তার মাতার নাম জানা যায় না।
হানজালা ইসলাম গ্রহণের পরে তার পিতার ইসলাম বিরোধীতার কারণে সে মুহাম্মদ স. এর কাছে আবেদন জানা যে নবী অনুমতি দিলে সে তার পিতাকে হত্যা করবে। কিন্তু মুহাম্মদ স. তার আবেদনে সম্মতি জানান নাই।
হানজালার বদর যুদ্ধে যোগ না দেওয়ার কারণ জানা যায় না। তবে উহুদ যুদ্ধে যোগ দিয়েছিলেন যা ছিল তার ইসলামী জীবনের প্রথম ও শেষ যুদ্ধ।
হানজালা ২৪ বছর বয়সে উহুদের ময়দানে পৌত্তলিকদের বিরুদ্ধে যুদ্ধে শহীদ হন। হানজালা তার বিবাহের রাত্রে নববধু, আবদুল্লাহ ইবনে উবাই এর বোন, জামিলাকে রেখে জিহাদে যোগ দিতে বেরিয়ে পড়েন। তিনি গোসলের সময় পাননি। মুহাম্মদ স. বলেন, ফেরেশতাগণ স্বর্গ ও পৃথিবীর মাঝে রূপালী পাত্রে রক্ষিত পরিষ্কার বৃষ্টির পানিতে তাকে গোছল করিয়েছেন। হানজালা তাই গাসিলিল আল মালাইকা (আরবী: غسيل الملائكة) বা যাকে "ফেরেশতাগণ গোছল করায়" উপাধি দেয়া হয়।
বদর যুদ্ধে আবূ সুফইয়ানের পুত্র হানজালা মুসলিম বাহিনীর হাতে নিহত হয়। উহুদে এই হানজালাকে হত্যার পর সে মন্তব্য করে,‘হানজালার পরিবর্তে হানজালা।’
হানজালার পুত্র আব্দুল্লাহ ইবনে হানজালা প্রথম উমাইয়া খলিফা ১ম ইয়াজিদের বিরুদ্ধে মদিনার সৈন্য বাহিনীর নেতৃত্ব দেন।
আনিস উদ দৌলা

আনিস উদ দৌলা একজন বাংলাদেশি ব্যবসায়ী ও উদ্যোক্তা। বাংলাদেশের শীর্ষস্থানীয় ব্যবসা প্রতিষ্ঠান এসিআই লিমিটেডের প্রতিষ্ঠাতা চেয়ারম্যান এবং বাংলাদেশ সীড এসোসিয়েশন (বিএসএ) এর সভাপতি।
আনিস উদ দৌলা ১৯৩৪ সালে ফরিদপুরে জন্মগ্রহণ করেন। তাঁর পিতার নাম খান বাহাদুর মোহাম্মদ ইসমাইল ও মায়ের নাম কাকাবুন নেসা বেগম। সাত ভাইবোনের মধ্যে তিনি ছিলেন ষষ্ঠ। তাঁর ভাইবোনেরা প্রায় সবাই সুপরিচিত। এর মধ্যে বড় বোন ফিরোজা বেগম উপমহাদেশের বিখ্যাত নজরুলসংগীতশিল্পী। বড় ভাই মসিহ উদ দৌলা সেনাবাহিনীর ব্রিগেডিয়ার জেনারেল পদ থেকে অবসর নেন। ছোট ভাই আসাফ উদ দৌলাও শিল্পী ও একজন সাবেক সচিব।
আনিস উদ দৌলা ফরিদপুর জিলা স্কুল ও রাজেন্দ্র কলেজ থেকে উত্তীর্ণ হয়ে ১৯৫২ সালে ঢাকা বিশ্ববিদ্যালয়ে পদার্থবিদ্যায় ভর্তি হন। পড়াশোনার পাশাপাশি খেলাধুলায়ও মনোযোগ ছিল তাঁর। এর মাঝে লাফ ও দৌড়ে তিনবার সেরা ছিলেন। এছাড়াও ক্রিকেটে ওপেনিং বোলার হিসেবে খেলতেন।
এরই মধ্যে এশিয়া ফাউন্ডেশনের একটি বৃত্তি নিয়ে তিনি করাচিতে মার্কিনদের দ্বারা পরিচালিত একটি ইনস্টিটিউটে লোকপ্রশাসনে ভর্তি হন। সেখান থেকেই ১৯৫৯ সালে স্নাতকোত্তর শেষ করেন।
প্রাথমিকভাবে সরকারি চাকরির জন্য সিএসপি (সিভিল সার্ভিসেস অব পাকিস্তান) দিলেও এর মধ্যে পাকিস্তান অক্সিজেন কোম্পানিতে আঞ্চলিক শাখা ব্যবস্থাপক পদে চাকরি পান। কিন্তু তৎকালে পাকিস্তানের বেসরকারি চাকরির তুলনায় সরকারি চাকরিতে নিম্ন বেতনের কারণে সিএসপির মৌখিক পরীক্ষা দেন নি।
পশ্চিম পাকিস্তানের বিভিন্ন জায়গায় চাকরির পর আনিস ইদ দৌলা ১৯৭০ সালে ঢাকায় বদলি হন। মুক্তিযুদ্ধ শুরুর আগে শেখ মুজিবুর রহমানের ৭ মার্চের ভাষণের পর পূর্ব পাকিস্তান থেকে পাকিস্তান অক্সিজেনের পণ্য বিক্রির টাকা পাঠানো বন্ধ করে দেন। এর পরিবর্তে ব্যাংকে হিসাব খুলে টাকা রাখার ব্যবস্থা করেন। মুক্তিযুদ্ধ শুরুর পর সংস্কারের কথা বলে অক্সিজেন কারখানা বন্ধ করে দেন, যাতে পাকিস্তান বিমানবাহিনীকে জ্বালানী অক্সিজেন সরবরাহ করতে না হয়।
১৯৮৭ সালে আনিস উদ দৌলা ব্রিটিশ প্রতিষ্ঠান ইম্পিরিয়াল কেমিক্যাল ইন্ডাস্ট্রিজ (আইসিআই)-এর বাংলাদেশের ব্যবস্থাপনা পরিচালক হিসেবে যোগ দেন। লোকসানে থাকা প্রতিষ্ঠানটি দুই বছর পর লাভের মুখ দেখে। কিন্তু পাঁচ বছর পর আইসিআই বিশ্বব্যাপী ছোট ছোট ব্যবসা বন্ধ করে দেয়।
আইসিআই ব্যবসা গুটিয়ে নিলে আনিস উদ দৌলা ১৯৯২ সালে বাংলাদেশে আইসিআইয়ের ব্যবসা কিনে নেন এবং আইসিআইয়ের সাথে মিল রেখে নামকরণ করেন এসিআই। এমনকি লোগোও কাছাকাছি রাখেন। ব্যবস্থাপনার এসিআই প্রথম বাংলাদেশি কোম্পানি হিসেবে আইএসও সনদ পায়।
আনিস উদ দৌলার স্ত্রী নাজমা দৌলা। দম্পতির তিনজন সন্তানের মধ্যে এক ছেলে আরিফ দৌলা বর্তমানে এসিআইয়ের ব্যবস্থাপনা পরিচালক ও মেয়ে সুস্মিতা আনিস এসিআই ফরমুলেশনসের ব্যবস্থাপনা পরিচালক। আরেক ছেলে আশরাফ দৌলা ১৪ বছর বয়সে দুর্ঘটনায় মারা যান।
উকাশা ইবনে মিহসান

উকাশা ইবনে মিহসান ছিলেন ইসলামের নবী মুহাম্মদ স. এর একজন সাহাবা যিনি মুহাম্মদের জীবদ্দশায় নাখালা অভিযানে অংশগ্রহণ করেন। তিনি উকাশা বিন আল-মিহসানের অভিযান বলে পরিচিত অভিযানেও অংশ নিয়েছিলেন। যা উদরাহ ও বালি গোত্রের বিরুদ্ধে ৯ম আরবি হিজরি সাল এবং ৬৩০ খ্রিষ্টাব্দের অক্টোবর মাসে সংঘটিত হয়।
উকাশার ডাক নাম আবু মিহসান। তার পিতা মিহসান ইবন হুরসান। উকাশা হিজরতের পূর্বেই ইসলাম গ্রহণ করেন এবং অন্যদের সঙ্গে মক্কা ছেড়ে মদীনায় চলে যান।
উকাশা বদর যুদ্ধে অংশগ্রহণ করেন। যুদ্ধে তার হাতের তরবারিটি ভেঙ্গে যায়। রাসুল সা: তাকে একটি খেজুরের ডাল দান করেন এবং তা দিয়েই তিনি সূচালো ছুরির মত শত্রুর ওপর আক্রমণ চালান। যুদ্ধের শেষ পর্যন্ত তিনি এ ছড়ি দিয়েই লড়ে যান। 
উকাশা বদর, উহুদ, খন্দকসহ সকল প্রসিদ্ধ যুদ্ধে অংশ গ্রহণ করে বীরত্ব ও সাহসিকতা প্রদর্শন করেন। ৭ম হিজরী সনের রাবীউল আউয়াল মাসে তাকে বনী আসাদের মোকাবিলা করার দায়িত্ব দেওয়া হয়। মদীনার পথে ‘গামার’ কূপের আশে পাশে বনী আসাদের বসতি ছিলো। তিনি চল্লিশ জনের একটি বাহিনী নিয়ে দ্রুত সেখানে উপস্থিত হয়ে দেখতে পান বনী আসাদের লোকেরা ভয়ে পূর্বেই সে স্থান ত্যাগ করে অন্যত্র পালিয়ে গেছে। উকাশা কাউকে না পেয়ে তাদের পরিত্যক্ত দুশো উট ও কিছু ছাগল বকরী মদীনায় নিয়ে ‍আসেন।
রাসূলে কারীম সা: একবার বলেন, সত্তর হাজার মানুষ বিনা হিসাবে জান্নাতে প্রবেশ করবে। উকাশা প্রশ্ন করেন, ইয়া রাসুলুল্লাহ, আমি? বললেন, তুমিও তাদের মধ্যে। অত:পর দ্বিতীয় এক ব্যক্তি নিজের সম্পর্কে জিজ্ঞেস করে। তখন রাসূল সা: বললেন, উকাশা তোমার থেকে এগিয়ে গেছে। এই ঘটনার পর রাসুল সা: এর এই বাক্যটি প্রবাদে পরিণত হয়। কেউ কোন ব্যাপারে কাউকে ছাড়িয়ে গেলে বলা হয়, অমুক উকাশার মত এগিয়ে গেছে।
১২ হিজরী সনে খলীফা হযরত আবু বকর খালিদ ইবনুল ওয়ালীদকে ভন্ডনবী তুলাইহা আসাদীর বিদ্রোহ দমনের নির্দেশ দেন। খালিদের বাহিনীর দুজন অগ্র সৈনিক উকাশা ও সাবিত ইবন আরকাম ছিলেন। তারা বাহিনীর অগ্রভাগে ছিলেন। হঠাৎ শত্রু সৈন্যর সাথে ‍তাদের সংঘর্ষ শুরু হয়। শত্রু সৈনিকদের মধ্যে তুলাইহা ও তার ভাই সালামাও ছিল। তুলাইহা উকাশাকে আক্রমণ করে এবং সালামা সাবিতের ওপর ঝাপিয়ে পড়ে। সাবিত শাহাদাত বরণ করেন। অন্যদিকে উকাশা তুলাইহাকে পরাস্ত করে ফেলে এমন সময় তুলাইহা চেচিয়ে ওঠে সালামার সাহায্য চায়। দুই ভাই এক সাথে উকাশাকে আক্রমণ করে হত্যা করে। তাদের দুজনকে রক্ত ভেজা কাপড়েই মরুভূমির বালুতে দাফন করা হয়।
হুসাইল ইবনে জাবির

হুসাইল ইবনে জাবির(মৃত্যু ৩ হিজরী/৬২৫ খ্রিষ্টাব্দে) মুহাম্মদ এর একজন বিশিষ্ট সাহাবা ছিলেন । যিনি রাসুল মক্কা থাকতেই ইসলাম গ্রহণ করেন । তিনি রাসুল এর বিখ্যাত সাহাবী হুযাইফা ইবনে ইয়ামানের পিতা ছিলেন ।
তিনি গাতফান গোত্রের "আবস" শাখার সন্তান । এজন্য তাকে আল-আবসীও বলা হয়। পিতার নাম জাবির এবং মাতার নাম জানা যায়না । তার স্ত্রী মদিনার আন্সার গোত্রের আবদুল আশহাল শাখার কন্যা,স্ত্রীর নাম রাবাহ বিনতু কা’ব ইবন আদী ইবন আবদিল আশহাল । তার ৫ টি সন্তান ছিলো ।
১. হুজাইফা ইবনে হুসাইল
২. সা’দ ইবনে হুসাইল
৩. সাফওয়ান ইবনে হুসাইল
৪. মুদলিজ ইবনে হুসাইল
৫. লাইলা ইবনে হুসাইল
এরা পরবর্তীতে ইতিহাসে ইয়ামানে বংশধর নামে পরিচিতি লাভ করে ।
৬২৭ খ্রিষ্টাব্দে অর্থাৎ ৫ম হিজরীতে উহুদের যুদ্ধের সময় ভিড়ের মাঝে চিনতে না পেরে ভুলক্রমে মুসলিম সৈন্যদের হাতেই নিহত হন ।
হাউন্ড (কুকুর)

হাউন্ড একটি শিকারী কুকুর, যা শিকারকে অনুসরণ করতে বা তাড়া করতে শিকারিদের দ্বারা ব্যবহৃত হয়। 
হাউন্ডরা শিকারীদের শিকারের অবস্থান চিহ্নিত করতে শিকারীদের সহায়তা করে। হাউন্ড জাতটি হলো প্রথম শিকারী কুকুর। তারা হয় শক্তিশালী ঘ্রানশক্তি সম্পন্ন বা দুর্দান্ত গতি আছে। 
তিন প্রকারের হাউন্ড আছে। প্রতিটি প্রকারের মধ্যে আবার বেশ কয়েকটি জাত রয়েছে।
অধোগমন

অধোগমন হলো একটি ভূতাত্ত্বিক প্রক্রিয়া যা টেকটোনিক প্লেটের প্রান্ত সীমানায় সংঘটিত হয় যাতে একটি প্লেট অন্যটির নিচে চলে যায় এবং গুরুমন্ডলস্থ অভিকর্ষের কারণে ডুবে যেতে বাধ্য হয়। যে অঞ্চলে এই প্রক্রিয়াটি ঘটে তাকে "অধোগমন অঞ্চল" বলে। অধোগমনের হার সাধারণত প্রতি বছর কয়েক সেন্টিমিটার হয়; বেশিরভাগ প্লেটের প্রান্ত সীমানা বরাবর ঘর্ষণের ফলে পতনের গড় হার প্রায় দুই থেকে আট সেন্টিমিটার হয়।
যখন কোনও মহাসাগরীয় প্লেট একটি মহাদেশীয় প্লেটের নিচে চলে যায় এবং এর তলদেশ দিয়ে সঞ্চলিত হয় তখন তাকে অধোগমন বলে।
প্লেটগুলো সঞ্চারনশীল হওয়ায় এগুলো বিভিন্ন দিকে পরিভ্রমণ করে এবং এই অবস্থায় কখনও যদি দুটি মহাসাগরীয় প্লেট অথবা একটি মহাসাগরীয় এবং একটি মহাদেশীয় প্লেট মুখোমুখি অগ্রসর হয় তখন প্লেট দুটি পরস্পর মিলিত হয়ে একটি লম্বালম্বি সম্প্রসারিত মন্ডলের সৃষ্টি করে যেখানে একটি প্লেট অপর প্লেটের নিচ দিয়ে অগ্রসর হয়, ফলে অধোগমনের সৃষ্টি হয়।
ব্রাহ্মণবাড়িয়া

বাংলাদেশের চট্টগ্রাম বিভাগের একটি জেলা ব্রাহ্মণবাড়িয়া। ৯টি উপজেলা নিয়ে ব্রাহ্মণবাড়িয়া জেলা গঠিত। ব্রাহ্মণবাড়িয়াকে ১৯৮৪ সালে একটি জেলা হিসাবে ঘোষণা করা হয়। এটি আয়তন: ১৮৮১.২০ বর্গ কিমি। অবস্থান: ২৩°৩৯´ থেকে ২৪°১৬´ উত্তর অক্ষাংশ এবং ৯০°৪৪´ থেকে ৯১°৫১´ পূর্ব দ্রাঘিমাংশ। সীমানা: উত্তরে কিশোরগঞ্জ এবং হবিগঞ্জ জেলা, দক্ষিণে কুমিল্লা জেলা, পূর্বে হবিগঞ্জ জেলা ও ভারতের ত্রিপুরা রাজ্য, পশ্চিমে মেঘনা নদী, কিশোরগঞ্জ, নরসিংদী ও নারায়ণগঞ্জ জেলা। 
"জনসংখ্যা" ২৮৪০৪৯৮; পুরুষ ১৩৬৬৭১১, মহিলা ১৪৭৩৭৮৭। মুসলিম ২৬২৭৮১০, হিন্দু ২১১৮৯৯, বৌদ্ধ ১১৮, খ্রিস্টান ৩৮৯ এবং অন্যান্য ২৮২। "মুক্তিযুদ্ধ" ১৯৭১ সালে ব্রাক্ষ্মণবাড়ীয়া জেলা ২ নং সেক্টরের অধীন ছিল। এটি বাংলাদেশের ১৭ তম বৃহত্তম শহর। ব্রাহ্মণবাড়িয়া জেলা ৯টি উপজেলা, ৯টি থানা, ৫টি পৌরসভা, ১০০টি ইউনিয়ন, ৯৯৩টি মৌজা, ১৩৩১টি গ্রাম ও ৬টি সংসদীয় আসন নিয়ে গঠিত।
ব্রাহ্মণবাড়িয়া শহর পরিচালনার জন্য ব্রাহ্মণবাড়িয়া পৌরসভা নামক একটি স্থানীয় সরকার সংস্থা গঠন করা হয় ১৯৭২ সালে। ২২.৪৯ বর্গ কি.মি. আয়তনের ব্রাহ্মণবাড়িয়া শহরের ১৭.৬০ বর্গ কি.মি. এলাকা ব্রাহ্মণবাড়িয়া পৌরসভা দ্বারা পরিচালিত হয় যেটি ব্রাহ্মণবাড়িয়া শহরকে ১২টি ওয়ার্ড এবং ৩৪টি মহল্লায় বিভক্ত করেছে। এ পৌর এলাকায় নাগরিক সুযোগ-সুবিধা ও পৌরসেবা দেয়াই এ সংস্থার কাজ।
ব্রাহ্মণবাড়িয়া বাংলাদেশ-এর পূর্ব-মধ্য অঞ্চলে অবস্থিত। এর নিকটবর্তী শহরগুলি হল ঢাকা, কুমিল্লা, নারায়ণগঞ্জ। এই শহরটি তিতাস নদীর তীরে রয়েছে। এছাড়াও ব্রাহ্মণবাড়িয়ার পশ্চিমে মেঘনা নদী বয়ে গেছে।
ব্রাহ্মণবাড়িয়ায় ক্রান্তীয় ভেজা এবং শুষ্ক আবহাওয়া থাকে।
দেখুন: ব্রাহ্মণবাড়িয়া জেলার ব্যক্তিবর্গের তালিকা
কুশধ্বজ

রাজা কুশধ্বজ( যিনি কুশদ্ভোজন নামেও পরিচিত), ছিলেন রাজা জনকের অনুজ ভ্রাতা৷ মিথিলাধীপতি জনকের কন্যা সীতা ছিলেন রামায়ণের মুখ্য চরিত্র রামের একমাত্র স্ত্রী৷ কুশধ্বজের দুটি কন্যাসন্তান ছিলো, তারা হলেন মাণ্ডবী এবং শ্রুতকীর্তি৷ তারা দুজনে যথাক্রমে অযোধ্যার রাজা দশরথের পুত্র ও রামের অনুজ ভরত ও শত্রুঘ্নকে বিবাহ করেন৷
রাজা কুশধ্বজের রাজধানী ছিলো বর্তমান নেপালের সপ্তরী জেলার রাজবিরাজ অঞ্চলের নিকট৷ শহরটিতে বর্তমানে একটি সহস্র বৎসর প্রাচীন ঐতিহাসিক মন্দির তথা রাজদেবী মন্দির, রাজবিরাজ|রাজদেবীর মন্দিরের অবস্থান খুঁজে পাওয়া যায়৷ মন্দির চত্বরটিতে একাধিক হিন্দু দেব-দেবীর মূর্তিও রয়েছে৷ মন্দির চত্বরের সাথে লাগোয়া ছিন্নমস্তা মন্দিরটি স্থানীয় মৈথিলী ভাষী লোকজনের মধ্যে খুব জনপ্রিয় ও মূখ্য পূজনীয়৷ রাজবিরাজের আশেপাশে রাজকন্যা মাণ্ডবী ও শ্রুতকীর্তিরও একাধিক মূর্তি ও মন্দির রয়েছে৷
সঙ্কাশ্য রাজ্যের রাজা মিথিলার রাজা জনককে যুদ্ধে আহ্বান করলে রাজা জনক সেই যুদ্ধে জয় লাভ করেন এবং বিজিত অঞ্চল নিজ অনুজ কুশধ্বজকে দান করেন৷ স্থানীয়দের মত ও প্রাচীন নথিপত্র অনুযায়ী রাজজা কুশধ্বজ তার সমগ্র রাজত্বের বিভিন্ন বিষয়ের ভার তার মন্ত্রীবর্গের ওপর অর্পণ করেন ও আমৃত্যু রাজবিরাজ থেকেই তার রাজদায়িত্ব নিয়ন্ত্রণ করতেন৷
সীতার স্বয়ম্বর সভাতে অযোধ্যার রাজকুমার রাম শর্তানুরূপ হরধনু তুলে তাতে গুণ পরালে সীতা তাকে স্বামীরূপে গ্রহণ করে৷ বিবাহের পূর্বেই কিছু দিবস অতিবাহিত হওয়ার পর রাজা দশরথ রাজা জনককে তার অপর তিনপুত্রের সাথে রাজ্যের অপর তিন রাজকন্যার বিবাহের প্রস্তাব দেন৷ রাণী চন্দ্রভাগার অনুমতি ও রাজকন্যাদ্বয়ের সম্মতিতে রাজা কুশধ্বজ মাণ্ডবী ও শ্রুতকীর্তির বিবাহ যথাক্রমে ভরত ও শত্রুঘ্নের সহিত সম্পন্ন করান৷
মুসআব ইবনে উমাইর

মুসআব ইবনে উমাইর () মুসআব আল খায়ের নামেও পরিচিত, ছিলেন মুহাম্মদ (সাঃ) এর একজন সাহাবা। কুরাইশ বংশের শাখা বনু আব্দুল দর গোত্রের লোক ছিলেন তিনি। ৬১৪ খ্রিষ্টাব্দে তিনি ইসলাম গ্রহণ করেন। তিনি ইসলামের প্রথম দূত ছিলেন। তিনি উহুদের প্রান্তরে ৬২৫ খ্রিষ্টাব্দে শহীদ হন।
মুসআব বিন উমাইরের জন্মের প্রকৃত সাল জানা যায়নি। অনুমান করা হয় তিনি ৫৯৪ থেকে ৫৯৮ খ্রিষ্টাব্দের মধ্যে জন্মগ্রহণ করেন এবং ৬১৪ সালে তরুন বয়সেই ইসলাম গ্রহণ করেন। তিনি কুরাইশ বংশের বনু আব্দুর দার শাখায় জন্মগ্রহণ করেন। মুসআবের পিতা উমাইর ইবনে হাশিম এবং মাতা খুন্নাস বিনতে মালিক। তারা পিতামাতা বিত্তশালী ছিলেন। তরুন বয়সেই তিনি কুরাইশ বংশের বড়দের জমায়েতে অংশগ্রহণের জন্যে অনুমতিপ্রাপ্ত ছিলেন।
প্রথমদিকে মুসলমানগণ মুহাম্মাদ (সাঃ) এর সঙ্গে আল-আরকামের গৃহে সাক্ষাৎ করতো যা ইসলাম শিক্ষাকেন্দ্র নামে পরিচিত ছিলো। মুস'আব ইসলাম সম্পর্কে আরো বেশি জানতে এই বাড়িতে যান। মুহাম্মাদ (সাঃ) এর কুরআন তিলাওয়াত এবং তার কথা শুনে তিনি ইসলাম ধর্মে দীক্ষিত হন।
প্রথমদিকে মুস'আব তার ধর্মবিশ্বাস গোপন রেখেছিলেন। কারণ তিনি ভয় পেতেন যে তার মা এটা শুনলে রেগে যাবেন। একদিন কোরাইশদের একজন উসমান ইবনে তালহা তাকে আল আরকামের বাড়িতে গিয়ে মুসলমানদের সঙ্গে প্রার্থনায় সামিল হতে দেখে। খবরটি দ্রুত ছড়িয়ে পড়ে এবং তার মায়ের কাছে পৌঁছে যায়। তার মা তাকে বাড়ির মধ্যে শিকল দিয়ে বেঁধে রাখে। মুস'আব তার বিশ্বাস থেকে সরে যায়নি। মুহাম্মাদ (সাঃ) তাকে আবিসিনিয়া গমনকারী দলের সঙ্গে যোগ দিতে তাকে পরামর্শ দেন।
মুসআব ইবনে উমাইর ইসলামের প্রথম দূত নিযুক্ত হন এবং তাকে ইয়াসরিব (মদিনা) এ পাঠানো হয়। মদিনায় গিয়ে তিনি আসন্ন হিজরত এর পক্ষে জনমত গঠনের চেষ্টা করেন। সাদ ইবনে জুরারাহ নামক মদিনার এক ব্যক্তি তাকে সহযোগিতা করেন। তারা ইসলাম প্রচার শুরু করলে অনেকেই ইসলাম ধর্মে বিশ্বাস স্থাপন করেন। তাদের মধ্যে সাদ ইবনু মুআজ এবং উসায়িদ ইবনু হুদাইর এর মতো নেতৃত্বস্থানীয় লোকেরাও ছিলেন। মদিনায় ইসলাম ধর্মান্তরিত ব্যক্তিগণ আনসার আনসার বা সাহায্যকারী নামে পরিচিত।
তিনি বদরের যুদ্ধে অংশগ্রহণ করেন। মুসলিম বাহিনী এই যুদ্ধে সত্তরটি উট এবং দুটি ঘোড়া নিয়ে অংশ নেয়।
৬২৫ খ্রিষ্টাব্দে সংঘটিত উহুদের যুদ্ধে মুহাম্মদ স. মুসআব ইবনে উমাইরকে মুসলমান বাহিনীর পতাকা বহনের দায়িত্ব দেন। যুদ্ধের সময়ে কিছু মুসলমান ভুল করে মনে করে যে যুদ্ধ শেষ হয়ে গেছে। তাই তারা যুদ্ধক্ষেত্রে তাদের স্থান ত্যাগ করে। এর ফলে বিরোধী পক্ষ মুহাম্মদ স কে আক্রমণ করার পরিকল্পনা করে। এটা বুঝতে পেরে মুসআব কাফিরদের দৃষ্টি তার দিকে ফেরাতে হাতের পতাকা উঁঠিয়ে আল্লাহু আকবর তাকবির দিতে থাকে। কাফিরগণ মুসআবকে আক্রমণ করে। ডান হাতে পতাকা ধরা ছিলেন। ডান হাত ছিন্ন করে ফেললে বাম হাতে পতাকা ধরে কুরআনের বাণী বারবার বলতে থাকেন। বাম হাত যখন কেটে ফেলে তখন বাহু দিয়ে পতাকা ধরে রাখেন। তিনি পতাকাটি পড়তে দেন নাই। ""মুহাম্মদ শুধুমাত্র আল্লাহর একজন নবী। তার আগেও নবীগণ মারা গেছেন।"" মুসআব ইবনু কামির ছোড়া বর্শার আঘাতে মৃত্যুমুখে পতিত হন। যতক্ষণ তার বুকে দম ছিলো তিনি এক মূহুর্তের জন্যে পতাকাটি পড়তে দেন নাই।
যুদ্ধে ৬৫ জন মুসলমান মারা যায়। খাব্বাব ইবনু আল আরাত বলেছেন: 
মুসআবের দেহের পাশে দাঁড়িয়ে মুহাম্মাদ (সাঃ) পাঠ করলেন: ""ঈমানদারদের মধ্যে এমন পুরুষও রয়েছে যারা আল্লাহর কাছে যে অঙ্গীকার করেছে তার প্রতি সত্য হয়েছে." 
আল্লাহর রাসূল সাক্ষ্য দিচ্ছেন যে, তোমরা আল্লাহর কাছে শহীদ." যখন মুসআবের স্ত্রী হাম্মানাহ বিনতু জাহশ তার ভাই এবং মামার মৃত্যু সংবাদ শুনলেন তখন বললেন, "আমরা আল্লাহর কাছ থেকে এসেছি এবং তারই কাছে ফিরে যাবো"। কিন্তু স্বামী মুসআবের মৃত্যু সংবাদ পেয়ে চিৎকার করে কাঁদতে থাকেন।
জাতীয় গৃহায়ন কর্তৃপক্ষ

জাতীয় গৃহায়ন কর্তৃপক্ষ গৃহায়ণ ও গণপূর্ত মন্ত্রণালয়ের অধীনস্থ বাংলাদেশ সরকারের নিয়ন্ত্রিত একটি সংস্থা।
জাতীয় গৃহায়ন কর্তৃপক্ষ দুটি পৃথক সংস্থা, আবাসন ও নিষ্পত্তি অধিদপ্তর এবং জেলা প্রশাসক বন্দোবস্তের সাথে এর উৎস আবিষ্কার করে। ভারত বিভাগের পরে পাকিস্তানে কয়েক মিলিয়ন শরণার্থী প্রবেশ হয়েছিল। সরকার শরণার্থী ও নিম্ন-আয়ের পরিবারগুলিকে আবাসন সরবরাহের জন্য ওয়ার্কস, বিদ্যুৎ এবং সেচ মন্ত্রণালয়ে একটি হাউজিং উইং তৈরি করে প্রতিক্রিয়া জানায়। ১৯৭১ সালে, হাউজিং উইংটি আবাসন ও বন্দোবস্ত অধিদপ্তরে হালনাগাদ করা হয়েছিল। ২০০০ সালে, বাংলাদেশের সংসদ জাতীয় আবাসন কর্তৃপক্ষ আইনটি পাস করেছে। হাউজিং অ্যান্ড সেটেলমেন্ট ডিরেক্টরেক্ট এবং জেলা প্রশাসক বন্দোবস্তকে একত্রিত করে ১৫ ই জুলাই ২০০১-এ জাতীয় আবাসন কর্তৃপক্ষ গঠন করা হয়।
সংস্থাটি বাংলাদেশ জুড়ে স্বল্প আয়ের পরিবারের জন্য আবাসন তৈরি করে। এজেন্সি সরকারী জমিতে উচ্ছেদও করে থাকে। ২০১৭ সালে, এনএইচএ সারা বাংলাদেশে ৩৪ টি আবাসন প্রকল্প নির্মাণ করছিল। ৩০ শে জানুয়ারী ২০১৯ সালে জাতীয় আবাসন কর্তৃপক্ষের প্রাক্তন যুগ্ম সচিব রফিকুল মোহাম্মদকে সরকারী জমি চুরির জন্য আইনি কাজ করার অভিযোগে পাঁচ বছরের কারাদণ্ডে দণ্ডিিত করা হয়েছিল।
এগারো সিন্ধুর গোধূলী

এগারো সিন্ধুর গোধুলী (ট্রেন নং ৭৪৯/৭৫০) বাংলাদেশ রেলওয়ের অধীনে পরিচালিত ঢাকা থেকে কিশোরগঞ্জ পর্যন্ত চলাচলকারী একটি আন্তঃনগর ট্রেন। এটি একটি জনপ্রিয় দ্রুতগামী ও বিলাসবহুল আন্তঃনগর ট্রেন। এগারোসিন্ধুর
এক্সপ্রেস নামে ১৯৮৭ সালে যাত্রা শুরু করে এবং এগারোসিন্ধুর গোধূলী হিসেবে যাত্রা শুরুর তারিখ ১৬ মে ২০০২।
এগারো সিন্ধুর গোধুলী এক্সপ্রেস মিটারগেজ রেললাইনে চলে। এটি উদ্বোধন হয় ১৬ই মে ২০০২ খ্রিস্টাব্দে। এগারো সিন্ধুর গোধুলি এক্সপ্রেস ছাড়াও এ রুটে এগারো সিন্ধুর প্রভাতী ও কিশোরগঞ্জ এক্সপ্রেস চলাচল করে।
বাংলাদেশ রেলওয়ের সময়সূচী পরিবর্তনশীল। ২০২৫ সালের টাইম টেবিল অনুযায়ী , অর্থাৎ , বাংলাদেশ রেলওয়ের অধীনে প্রকাশিত টাইম টেবিল ৫৪ অনুযায়ী নিম্নে সময়সূচি উল্লেখ করা হলো ‌। এই টাইমটবিল মার্চ ,২০২৫ সাল হতে কার্যকর।
মধুমতি এক্সপ্রেস

মধুমতি এক্সপ্রেস (ট্রেন নাম্বার- ৭৫৫/৭৫৬) বাংলাদেশ রেলওয়ের অধীনে পরিচালিত পশ্চিমাঞ্চলের একটি জনপ্রিয় আন্তঃনগর ট্রেন। ট্রেনটি বাংলাদেশ রেলওয়ে পশ্চিমাঞ্চল এর সদর দপ্তর ও বাংলাদেশের উত্তরবঙ্গের বড় শহর রাজশাহী থেকে ভাঙ্গা ও পদ্মা সেতু দিয়ে রাজধানী ঢাকা রুটে চলাচল করে। এটি উদ্বোধন করা হয় ১৫ই আগস্ট ২০০৩ সালে যা সেই সময় রাজশাহী-গোয়ালন্দ ঘাট রুটে চলাচল করতো। যা পরবর্তী সময়ে ২০২০ সালের ৩০ অক্টোবর থেকে রুট পরিবর্তন করে ভাঙ্গা রেলওয়ে স্টেশন পর্যন্ত বর্ধিত করা হয়। পরবর্তীতে ২০২৩ সালের ১ ডিসেম্বর তা ঢাকা পর্যন্ত বর্ধিত করা হয়। এটি রাজশাহী - ঢাকা রুটের পঞ্চম ট্রেন হিসেবে আত্মপ্রকাশ করে। বর্তমানে ট্রেনটি ভারত থেকে আমদানি করা জার্মানির Linke-Hofmann-Busch (LHB) কোচ নিয়ে রাজশাহী ও ঢাকার মঝে পদ্মা সেতু হয়ে চলাচল করছে।
অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি অনির্দিষ্টকাল পর্যন্ত কার্যকর। এক্ষেত্রে বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ তথ্যাদি জানা যেতে পারে।
সাগরদাঁড়ি এক্সপ্রেস

সাগরদাঁড়ি এক্সপ্রেস (ট্রেন নম্বর ৭৬১/৭৬২) বাংলাদেশ রেলওয়ের অধীনে পরিচালিত বাংলাদেশ তৃতীয় বৃহত্তম বিভাগীয় শহর এবং দ্বিতীয় বৃহত্তম বন্দর নগরী খুলনা থেকে বাংলাদেশের অন্যতম সুন্দর ও শিক্ষানগরী রাজশাহী পর্যন্ত চলাচলকারী একটি আন্তঃনগর ট্রেন।পশ্চিমাঞ্চলের সর্ববৃহৎ দুই শহরের মধ্যে যোগাযোগ স্থাপনকারী এ ট্রেনটির গুরুত্ব অপরিসীম অত্র এলাকায়।
খুলনা থেকে রাজশাহী ব্রডগেজ রেললাইনে সাগরদাঁড়ি এক্সপ্রেস চলাচল করে। এটি উদ্বোধন হয় ১ই জুন ২০০৭ খ্রিষ্টাব্দে। এছাড়াও এ রুটে কপোতাক্ষ এক্সপ্রেস চলাচল করে।
সাগরদাঁড়ি এক্সপ্রেস নিম্নলিখিত স্থানে যাত্রাবিরতি দেয়:
এটি খুলনা থেকে ছাড়ে বিকাল ৪ টায়, রাজশাহী পৌছায় রাত ৯ টা ৪০ মিনিটে। রাজশাহী থেকে ছাড়ে সকাল ৬ টা ৪০ মিনিটে, খুলনা পৌছায় দুপুর ১২ টা ৪৫ মিনিটে। (লাইন ক্রসিং এর কারনে সময় কিছুটা তারতম্য হতে পারে)
দোলনচাঁপা এক্সপ্রেস

দোলনচাঁপা এক্সপ্রেস (ট্রেন নং ৭৬৭/৭৬৮) বাংলাদেশ রেলওয়ের অধীনে পরিচালিত সান্তাহার রেলওয়ে স্টেশন থেকে পঞ্চগড় রেলওয়ে স্টেশন পর্যন্ত চলাচল কারী একটি আন্তঃনগর ট্রেন। এটি উত্তরবঙ্গের জনপ্রিয় একটি আন্তঃনগর ট্রেন।
সান্তাহার থেকে দিনাজপুর পর্যন্ত চলাচলকারী দোলনচাঁপা এক্সপ্রেস উদ্বোধন করা হয় ১৬ই মার্চ ১৯৮৬ খ্রিস্টাব্দে। ১১ই জুন ২০২২ সালে ট্রেনটিকে পঞ্চগড় পর্যন্ত বর্ধিত করা হয়।
দোলনচাঁপা এক্সপ্রেস নিম্নলিখিত স্টেশনে যাত্রাবিরতি দেয়:
এটি সান্তাহার থেকে ছাড়ে প্রতিদিন সকাল ১১টায়, পঞ্চগড় পৌছায় রাত ৮ টা ২০ মিনিটে। পঞ্চগড় থেকে ছাড়ে সকাল ৬ টায়, সান্তাহার পৌছায় বিকাল ৪টায়।
হাওর এক্সপ্রেস

হাওর এক্সপ্রেস (ট্রেন নং ৭৭৭/৭৭৮) বাংলাদেশ রেলওয়ের অধীনে পরিচালিত ঢাকা থেকে মোহনগঞ্জ রেলওয়ে স্টেশন পর্যন্ত চলাচলকারী একটি আন্তঃনগর ট্রেন।
ঢাকা মোহনগঞ্জ রুটে হাওর এক্সপ্রেস উদ্বোধন হয় ৩০ শে জুলাই ২০১৩ খ্রিষ্টাব্দে। এ রুটে মোহনগঞ্জ এক্সপ্রেস নামে আরো একটি আন্তঃনগর ট্রেন চলাচল করে।
ম্যালকম জার্ভিস

ম্যালকম পিটার জার্ভিস (; জন্ম: ৬ ডিসেম্বর, ১৯৫৫) রোডেশিয়া ও নিয়াসাল্যান্ডের ফোর্ট ভিক্টোরিয়া এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৮৭ থেকে ১৯৯৫ সময়কালে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ১৯৮৭ ও ১৯৯২ সালের ক্রিকেট বিশ্বকাপে জিম্বাবুয়ে দলের পক্ষে খেলেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড দলের প্রতিনিধিত্ব করেন। দলে তিনি মূলতঃ বামহাতি মিডিয়াম ফাস্ট বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপহারে সচেষ্ট ছিলেন ম্যালকম জার্ভিস।
১৯৭৯-৮০ মৌসুম থেকে ১৯৯৪-৯৫ মৌসুম পর্যন্ত ম্যালকম জার্ভিসের প্রথম-শ্রেণীর খেলোয়াড়ী জীবন চলমান ছিল। মিডল্যান্ডস এলাকায় শৈশবকাল অতিবাহিত করেন। তৎকালীন কিউ কিউ হাইস্কুলে অধ্যয়ন করেন। এরপর হারারেতে স্থানান্তরিত হন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ম্যালকম জার্ভিস। ১৮ অক্টোবর, ১৯৯২ তারিখে হারারেতে সফরকারী ভারতের বিপক্ষে টেস্ট ক্রিকেটে অভিষেক ঘটে তার। ২৬ অক্টোবর, ১৯৯৪ তারিখে একই মাঠে সফরকারী শ্রীলঙ্কার বিপক্ষে সর্বশেষ টেস্টে অংশ নেন তিনি।
১৯৯২-৯৩ মৌসুমে ভারতের বিপক্ষে জিম্বাবুয়ের ইতিহাসের প্রথম টেস্টে অংশগ্রহণ করার গৌরব অর্জন করেন। সৌভাগ্যবশতঃ অংশগ্রহণকৃত পাঁচ টেস্টের কোনটিতেই পরাজয়ের মুখ দেখেনি তার দল। এছাড়াও, যদি ক্যাচ হাতছাড়া না হতো তাহলে হয়তোবা টেস্ট ক্রিকেটের ইতিহাসে জিম্বাবুয়ের প্রথম উইকেট লাভের অধিকারী হতেন।
স্বল্প কয়েকটি টেস্টে খেলায় অংশ নিলেও ১১টি উইকেট নিয়ে রেকর্ড গড়েন। তার সবগুলো ডিসমিসালই কটের মাধ্যমে সম্পন্ন হয়েছিল।
ধ্রুপদী ভঙ্গীমায় বোলিং কর্মে অগ্রসর হতেন। সূক্ষ্ম নিশানা বরাবর বোলিং করতে পারতেন। পিচের দিকে ডানহাতি ব্যাটসম্যানকে ডেলিভারি করা বল শূন্যে মারতে বাধ্য করতেন। ঘণ্টার পর ঘণ্টার বোলিং করলেও তার ক্লান্তি ছিল না। তরুণ খেলোয়াড়দেরকে সহযোগিতার হাত প্রসার করতেন। ব্যাটসম্যান হিসেবে মোটেই সুবিধে করতে পারেননি তিনি। তবে, প্রয়োজনে দীর্ঘক্ষণ ক্রিজে অবস্থান করতে পারতেন।
উদার হৃদয়ের অধিকারী ও পরীক্ষিত সেবক হিসেবে জিম্বাবুয়ের ক্রিকেটকে সমৃদ্ধ করার প্রাণান্তকর প্রচেষ্টা চালিয়েছেন তিনি। বামহাতি সিম ও সুইং বোলার হিসেবে নতুন বল হাতে নিয়ে নিজের সেরা খেলা প্রদর্শনে মনোনিবেশ ঘটাতেন। তবে, দূর্ভাগ্যজনকভাবে পেসের অভাবে তেমন সফলতার স্বাক্ষর রাখতে পারেননি।
১৯৯৪-৯৫ মৌসুমে শ্রীলঙ্কা গমন তাকে মনোনীত করা হয়। তবে, ৩৮ বছর বয়সী ম্যালকম জার্ভিস নিজেকে আন্তর্জাতিক ক্রিকেটে বয়োজ্যেষ্ঠ ক্রিকেটার হিসেবে অংশগ্রহণকারীর রেকর্ডের খাতায় স্থান করে নিতে চাননি ও নিজেকে দল থেকে প্রত্যাহার করে নেন। একসময় জিম্বাবুয়ে ক্রিকেট কর্তৃক জিম্বাবুয়ে দলের শারীরিক সক্ষমতার দায়িত্বে ছিলেন।
ব্যক্তিগত জীবনে বিবাহিত তিনি। তার সন্তান কাইল জার্ভিস জিম্বাবুয়ের পক্ষে আন্তর্জাতিক পর্যায়ে খেলছেন। ক্রিকেট খেলা থেকে অবসর গ্রহণের পর হারারের কাছাকাছি বোরোডেল এলাকায় অতিথিশালা পরিচালনা করছেন। সেখানেই স্ত্রী সহযোগে বসবাস করছেন ম্যালকম জার্ভিস।
মোহাম্মদ সিদ্দিকুর রহমান

মোহাম্মদ সিদ্দিকুর রহমান বাংলাদেশের ব্রাহ্মণবাড়িয়া জেলার রাজনীতিবিদ ও সাবেক কেবিনেট সচিব। ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি ১৯৯৬ সালের ১৫ ফেব্রুয়ারির জাতীয় সংসদ নির্বাচনে নির্বাচিত হয়েছিলেন।
মোহাম্মদ সিদ্দিকুর রহমান ব্রাহ্মণবাড়িয়া জেলার নবীনগর উপজেলায় বরিকান্দি ইউনিয়ন এর ধরাভাঙ্গা গ্রামে জন্মগ্রহণ করেন।
মোহাম্মদ সিদ্দিকুর রহমান একজন অবসরপ্রাপ্ত বাংলাদেশি সরকারি কর্মকর্তা যিনি মন্ত্রিপরিষদ বিভাগের সাবেক মন্ত্রিপরিষদ সচিব হিসেবে দায়িত্ব পালন করছেন। বাংলাদেশ জাতীয়তাবাদী দলের নেতা। 
ভিডিও লিংক https://www.facebook.com/106222517801244/posts/512921680464657/?app=fbl
আব্দুল লতিফ (বাংলাদেশের রাজনীতিবিদ)

এডভোকেট আবদুল লতিফ বাংলাদেশের ব্রাহ্মণবাড়িয়া জেলার রাজনীতিবিদ ও মুক্তিযোদ্ধা। ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি বাংলাদেশ আওয়ামী লীগের প্রার্থী হিসেবে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন।
বীর মুক্তিযুদ্ধা এডভোকেট আবদুল লতিফ ১৯৫১ সালে পূর্ব পাকিস্তানের (বর্তমানে বাংলাদেশ) ব্রাহ্মণবাড়িয়ার নবীনগর উপজেলার ধরাভাংগা গ্রামে জন্ম গ্রহণ করেন। তিনি ১৯৬৬ সালে রাঙ্গামাটি থেকে মেট্রিক পাশ করেন। এর পর ব্রাহ্মণবাড়ীয়া সরকারী কলেজ থেকে আইএ ও বিএ পাশ করেন।
১৯৭০ সালে তিনি জেলা ছাত্রলীগের সভাপতি নির্বাচিত হন। ১৯৭১ সালের মহান মুক্তিযুদ্ধের সময় তিনি ব্রাহ্মণবাড়ীয়া জেলা বিএফএলের সহঅধিনায়ক ছিলেন। ১৯৭৯ সালে তিনি এডভোকেটশীপ সনদ পেলেও আইন পেশায় না গিয়ে সার্বক্ষণিক রাজনীতি নিয়ে সময় কাটিয়েছেন। ১৯৯১ সালে তিনি নবীনগর উপজেলা আওয়ামমীলীগের সাধারণ সম্পাদক ও ১৯৯৭ সালে সভাপতি নির্বাচিত হন। তিনি ব্রাহ্মণবাড়ীয়া-৫ আসন থেকে বাংলাদেশ আওয়ামী লীগের প্রার্থী হিসেবে জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়েছিলেন। ২০০১ সালের অষ্টম জাতীয় সংসদ নির্বাচনেও তিনি বাংলাদেশ আওয়ামী লীগের প্রার্থী হয়ে বাংলাদেশ জাতীয়তাবাদী দলের কাজী মো. আনোয়ার হোসেনের কাছে পরাজিত হয়েছিলেন
এডভোকেট আবদুল লতিফ ১৭ নভেম্বর ২০০১ সালে মারা যান।
৪. ' ধরাভাঙ্গার প্রাকৃতিক সৌন্দর্য ' ফেসবুক পেইজ
ভিডিও লিংক - https://www.facebook.com/Dharavanga.official/videos/3114720785287138/?app=fbl
এম এ লতিফ

এম এ লতিফ বাংলাদেশের সিলেট জেলার রাজনীতিবিদ ও মুক্তিযোদ্ধা যিনি তৎকালীন সিলেট-১০ আসনের সংসদ সদস্য ছিলেন।
এম এ লতিফ ব্রিটিশ ভারতের আসামের সিলেটের জকিগঞ্জের খলাছড়া ইউনিয়নের গাংলাজুর গ্রামে জন্মগ্রহণ করেন।
এম এ লতিফ একজন মুক্তিযোদ্ধা। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ৎকালীন সিলেট-১০ আসন থেকে সংসদ সদস্য নির্বাচিত হয়েছিলেন।
তিনি মৃত্যু বরণ করেছেন।
কুমিল্লা ভিক্টোরিয়া কলেজিয়েট স্কুল

কুমিল্লা ভিক্টোরিয়া কলেজিয়েট স্কুল বাংলাদেশের কুমিল্লা জেলায় অবস্থিত একটি প্রাচীনতম বিদ্যালয়য়। মহারানী ভিক্টোরিয়ার নামানুসারে কুমিল্লা শহরের প্রাণকেন্দ্রে মনোহরপুর এলাকায় রানীর দিঘীর দক্ষিণ পশ্চিম পাড়ে ১৮৮৬ সালে এটি প্রতিষ্ঠিত হয়।
ইংরেজ শাসন আমলে জমিদার রায় আনন্দচন্দ্র রায় বাহাদুর কর্তৃক কুমিল্লা ভিক্টোরিয়া কলেজিয়েট স্কুলটি প্রতিষ্ঠিত হয়। পরবর্তীতে প্রতিষ্ঠানটির সম্প্রসারিত প্রতিষ্ঠান হিসাবে ১৮৯৯ সালে কুমিল্লা ভিক্টোরিয়া সরকারি কলেজ এবং ভিক্টোরিয়া প্রাথমিক বিদ্যালয়টি প্রতিষ্ঠিত হয়।
তৎকালীন ত্রিপুরা জেলার অন্তর্গত বর্তমান কুমিল্লা জেলার লাকসাম থানার গোবিন্দপুরের প্রসিদ্ধ জমিদার বংশীয় বিদ্যুৎসাহী জমিদার রায় আনন্দচন্দ্র রায় বাহাদুর মাত্র ২৩ বছর বয়সে কুমিল্লা শহরের মনোহরপুর এলাকায় ”রায় এন্ট্রাস” স্কুল প্রতিষ্ঠা করেন। এই বিষয়টি ভারত সরকারের দৃষ্টি আকর্ষণ করে এবং তাকে শিক্ষানুরাগী হিসেবে পুরষ্কৃত করার জন্য মনোনীত করা হয়। ঐ অনুষ্ঠানে তাকে ”রায় বাহাদুর” উপাধিতে ভূষিত করা হয়। এই কারণেই ১৮৮৬ সালে তার প্রতিষ্ঠিত রায় এন্ট্রাস স্কুল এর নাম পরিবর্তন করে মহারানী ভিক্টোরিয়ার প্রতি কৃতজ্ঞতা প্রদর্শন করার জন্য কুমিল্লা ভিক্টোরিয়া কলেজিয়েট স্কুল নামকরণ করেন।
অত্র বিদ্যালয়ের সাধারণ ছাত্র-ছাত্রীদের পাশাপাশি সমাজ কল্যাণ অধিদপ্তরের নিয়ন্ত্রণাধীন দৃষ্টি প্রতিবন্ধী শিক্ষার্থীদের শিক্ষা কার্যক্রম চালু রয়েছে। বিদ্যালয়ের সাধারণ শিক্ষার্থীদের পাশাপাশি প্রতিবন্ধীশিক্ষার্থীরাও পাবলিক পরীক্ষায় ও সহ পাঠক্রমিক কার্যক্রমে (বিতর্ক, সাঁতার, ফুটবল, রচনা, আবৃত্তি, নৃত্য, সংগীত) জাতীয় পর্যায়ে মেধার স্বাক্ষর রাখে।
নির্বাসন

নির্বাসনে থাকার অর্থ হল কেউ তার বাড়ি থেকে দূরে থাকা (অর্থাৎ গ্রাম, শহর, নগর, রাজ্য, প্রদেশ, এলাকা অথবা এমনকি দেশ), যেখানে তাকে হয় স্পষ্টভাবে প্রত্যাবর্তনের অনুমতি প্রত্যাখ্যান করা হয় বা প্রত্যাবর্তনের সময় জেল বা মৃত্যুর হুমকি দেওয়া হয়।
রোমান আইনে, "নির্বাসন" উভয় স্বেচ্ছাকৃত নির্বাসন ও বিতাড়নকে মৃত্যুর বিকল্প মৃত্যুদন্ড হিসাবে বোঝানো হয়। নির্বাসন বাধ্য করা হয়েছিল এবং নাগরিকত্ব ও সম্পত্তির আজীবন ক্ষয়ক্ষতি হয়েছে। অবনমন নির্বাসনের একটি হালকা রূপ ছিল, যেখানে ব্যক্তির নাগরিকত্ব এবং সম্পত্তি সংরক্ষণ থাকতো।
বিস্ফূরণ এবং শরণার্থী শব্দগুলি স্বেচ্ছাসেবী এবং বাধ্যতামূলক, উভয় দলকে নির্বাসন হিসাবে বর্ণনা করে এবং "নির্বাসিত সরকার" এমন একটি দেশের সরকারকে বর্ণনা করে যা সেই দেশের বাইরে স্থানান্তরিত এবং তার বৈধতা নিয়ে তর্ক রয়েছে। স্বেচ্ছাসেবী নির্বাসন প্রায়ই দাবী করা ব্যক্তি কর্তৃক প্রতিবাদের এক রূপ হিসাবে চিত্রিত হয়, অত্যাচার এবং মামলা মোকাবেলা এড়াতে, লজ্জা বা অনুশোচনা থেকে বিরত থাকার জন্য বা নিজেকে একটি নির্দিষ্ট অনুসরণে সময় দিতে সক্ষম হওয়ার জন্য নিজেকে বিচ্ছিন্ন করে দেওয়া।
মানবাধিকার সার্বজনীন ঘোষণা এর ৯ নং অনুচ্ছেদে বলা হয়েছে যে "কাউকেই নির্বিচারে গ্রেপ্তার, আটকে রাখা বা নির্বাসনের শিকার করা হবে না।"
কিছু ক্ষেত্রে ক্ষমতাচ্যুত রাষ্ট্রপ্রধানকে কোনও অভ্যুত্থান বা সরকারের অন্যান্য পরিবর্তনের পরে নির্বাসনে যাওয়ার অনুমতি দেওয়া হয়েছে, আরও শান্তিপূর্ণভাবে স্থানান্তরিত হতে বা ন্যায়বিচার থেকে বাঁচতে দেওয়া হয়েছে।
একজন ধনী নাগরিক যিনি কম শুল্ক নিয়ে আইনগত অধিকার চলে যান তাকে কর নির্বাসন বলা হয়। সৃষ্টিশীল মানুষ যেমন লেখক এবং সংগীতজ্ঞ যারা হঠাৎ করে ধন অর্জন করেন কখনও কখনও এই সমাধানটি বেছে নেন। উদাহরণগুলির মধ্যে রয়েছে ব্রিটিশ-কানাডিয়ান লেখক আর্থার হেইলি, যিনি তার "হোটেল এবং বিমানবন্দর" উপন্যাসের পলায়নপর সাফল্যের পরে কর এড়ানোর জন্য বাহামায় চলে যান, এবং ইংলিশ রক ব্যান্ড দ্য রোলিং স্টোন্‌স যারা, ১৯৭১ সালের বসন্তে, তারা যে পরিমাণ কর দিতে পারবে তার থেকে বেশি তাদের করের দেনা ছিল, এবং সরকার তাদের সম্পত্তি বাজেয়াপ্ত করার আগে ব্রিটেন ছেড়ে যায়। ব্যান্ডের সদস্যরা কিছু সময়ের জন্য ফ্রান্সে চলে এসেছিল ২০১২ সালে, এডুয়ার্ডো স্যাভেরিন, ফেসবুকের অন্যতম প্রতিষ্ঠাতা, তার কোম্পানির আইপিওর আগে তার মার্কিন নাগরিকত্ব ত্যাগ করে শিরোনামের সৃষ্টি করেছিলেন। দ্বৈত ব্রাজিলিয়ান/মার্কিন নাগরিকের সিঙ্গাপুরে চলে যাওয়ার এবং তার নাগরিকত্ব ত্যাগের সিদ্ধান্তের ফলে মার্কিন সিনেটে, এক্স-প্যাট্রিয়ট এক্ট চালু হয়, যা এই ধনী "কর নির্বাসিতদের " মার্কিন যুক্তরাষ্ট্রে পুনরায় প্রবেশের জন্য একটি বিশেষ কর প্রদান করতে বাধ্য করেছিল।
কিছু ক্ষেত্রে আইনি সমস্যা এড়াতে একজন ব্যক্তি স্বেচ্ছায় নির্বাসিত জীবনযাপন করেন, যেমন মামলা বা ফৌজদারি মামলা। এর উদাহরণ হলেন আসিল নাদির , যিনি যুক্তরাজ্যের ব্যর্থ £১.৭ বিলিয়ন ডলারের সংস্থা পলি পেকের সাথে যুক্ত থাকায় মামলার মুখোমুখি হওয়ার চেয়ে ১৭ বছর ধরে তুর্কি প্রজাতন্ত্রের উত্তর সাইপ্রাসে পালিয়ে গিয়েছিলেন।
উদাহরণ অন্তর্ভুক্ত:
তারেক সাঈদ

লেফটেন্যান্ট কর্নেল তারেক সাঈদ মোহাম্মদ একজন প্রাক্তন বাংলাদেশী সেনা কর্মকর্তা যিনি নারায়ণগঞ্জ সাত হত্যা মামলায় দোষী সাব্যস্ত হয়েছেন । তিনি ছিলেন বাংলাদেশ আধাসামরিক বাহিনী র‌্যাপিড অ্যাকশন ব্যাটালিয়ন (র‌্যাব) -১১ এর কমান্ডিং অফিসার।
সাত জন নারায়ণগঞ্জ সিটি কর্পোরেশনের প্যানেল মেয়র নজরুল ইসলাম, প্রবীণ আইনজীবী চন্দন সরকার, তাদের দুই চালক এবং তিন সহযোগী, ২ এপ্রিল ২০১৪ ঢাকা-নারায়ণগঞ্জ লিংক রোড থেকে অপহরণ করা হয়েছিল। তিন দিন পরে তাদের লাশ শীতলক্ষ্যা নদীতে ভাসমান অবস্থায় পাওয়া গেছে । হত্যাকাণ্ডে জড়িত র‌্যাপিড অ্যাকশন ব্যাটালিয়নের (র‌্যাব) নজরুলের শ্বশুর শহিদুল ইসলাম অভিযোগ করেছেন। নারায়ণগঞ্জ ওয়ার্ডের কাউন্সিলর নূর হোসেন ও তার সহযোগীদের কাছ থেকে ৬০ কোটি টাকার বিনিময়ে নজরুলকে অপহরণ করে হত্যা করেছে র‌্যাব কর্মীরা ।
তারেক সাঈদ, মেজর আরিফ হোসেন, লেফটেন্যান্ট কমান্ডার মাসুদ রানা, আওয়ামী লীগ নেতা নুর হোসেন এবং ২২ জনকে দোষী সাব্যস্ত করে মৃত্যুদন্ড দেন। অন্য নয় আসামীকে ৭ থেকে ১৭ বছরের কারাদন্ডে দণ্ডিত করা হয়েছে ।
তারেক সাঈদ ৩ নভেম্বর ২০১৩-তে র‌্যাব -১১ এর কমান্ডিং অফিসার হন । আরিফ হোসেন ২০১৩ সালের ১ ফেব্রুয়ারি র‌্যাব -১১ এ যোগ দেন । এবং রানা ২ জুলাই ২০১৩-এ র‌্যাব -১১ এ যোগ দেন। সাঈদ ও র‌্যাব -১১-এর বিরুদ্ধে কমপক্ষে এক ডজন মামলায় অপহরণ ও হত্যার অভিযোগ উঠেছে, যার মধ্যে রয়েছে:
শিবলী মোহাম্মদ

শিবলী মোহাম্মদ একজন বাংলাদেশী নৃত্যশিল্পী এবং কোরিওগ্রাফার। তিনি "নৃত্যচঞ্চল নৃত্য সংস্থা" এর সহ-পরিচালক।
জাহাঙ্গীরনগর বিশ্ববিদ্যালয় থেকে পদার্থবিজ্ঞানে স্নাতক পাস করেছেন। তিনি কার্তিক সিং, অজিত দে এবং অনিতা দেয়ের কাছ থেকে ঢাকার ছায়ানটে নৃত্যের পাঠ গ্রহণ করেছিলেন। প্রশিক্ষণের জন্য তাকে ভারত সরকারের বৃত্তি দেওয়া হয়েছিল। ভারতের লক্ষ্ণৌয়ের ভাটখণ্ডে সংগীত ইনস্টিটিউটে শ্রীমতি পূর্ণিমা পান্ডে শিখিয়েছিলেন। এর পরে তিনি নয়াদিল্লির জাতীয় কাঠক নৃত্যের ইনস্টিটিউটে বীরজু মহারাজের অধীনে পড়াশোনা করেছিলেন। তিনি ব্যালে এবং সমসাময়িক নৃত্যের পাশাপাশি লন্ডন ব্যালে থিয়েটার স্কুলে এক বছরের জন্য ট্যাপ এবং জাজের প্রশিক্ষণও নিয়েছিলেন।
শিল্পকলা একাডেমির প্রধান পুরুষ নৃত্যশিল্পী ছিলেন মোহাম্মদ। তিনি ২০০৭ সাল থেকে শামীম আরা নিপা সাথে বিটিভিতে "তারানা অন টেলিভিশন" অনুষ্ঠান পরিচালনা করছেন।
মোহাম্মদ এর দুই ভাই শামীম মোহাম্মদ এবং গায়ক সাদী মোহাম্মদ তার বাবা শহীদ সলিম উল্লাহ একাত্তরে বাংলাদেশের মুক্তিযুদ্ধের সময় নিহত হন।
তুমি আসবে বলে কাছে ডাকবে বলে

'তুমি আসবে বলে, কাছে ডাকবে বলে' বাংলা ভাষায় রচিত একটি বিখ্যাত চলচ্চিত্র সঙ্গীত। প্রণয়ধর্মী এই সঙ্গীত বা গানটি ১৯৬৪ সালে পূর্ব পাকিস্তানে মুক্তিপ্রাপ্ত বাংলা চলচ্চিত্র সুতরাং-এ ব্যবহার করা হয়েছিল। প্রখ্যাত সাহিত্যিক সৈয়দ শামসুল হক এই গানের গীতিকার ছিলেন। তিনি একই সাথে এই চলচ্চিত্রের চিত্রনাট্য, সংলাপ রচনা করেছিলেন এবং সকল গানের গীতিকার ছিলেন। আঞ্জুমান আরা বেগম-এর কণ্ঠে গাওয়া এই গানের সুরকার ও সঙ্গীত পরিচালক ছিলেন সত্য সাহা। এই গানের শেষ অংশ গেয়েছিলেন কাজী আনোয়ার হোসেন। গানের দৃশ্যায়নে অভিনেত্রী কবরী সারোয়ার ঠোঁট মিলিয়েছিলেন। এই গানের মাধ্যমে বাংলা চলচ্চিত্রে বেশ কয়েকজন প্রখ্যাত শিল্পীর অভিষেক ঘটে। এটা সৈয়দ শামসুল হকের চলচ্চিত্রের গীতিকার হিসেবে প্রথম লেখা গান, সুরকার সত্য সাহার প্রথম সুর করা চলচ্চিত্র সংগীত এবং কবরী সারোয়ারের প্রথম ঠোঁট মেলানো প্রথম গান। জনপ্রিয়তার কারণে এই গান এখনো বিভিন্ন অনুষ্ঠান, আপাতবাস্তব টেলিভিশন অনুষ্ঠানে পরিবেশন করা হয়ে থাকে।
'সুতরাং' চলচ্চিত্রের এই গান ছাড়াও মুস্তাফা জামান আব্বাসী ও ফেরদৌসী রহমান-এর প্রথম একত্রে নেপথ্য সঙ্গীত শিল্পী হিসেবে গাওয়া '"নদী বাঁকা জানি, চাঁদ বাঁকা জানি, তাহার চেয়ে আরও বাঁকা তোমার ছলনা'," আব্দুল আলীম ও কাজী আনোয়ার হোসেনের গাওয়া "‘এই যে আকাশ, এই যে বাতাস, বউ কথা কও সুরে যেন ভেসে যায়, বেলা বয়ে যায়, মধুমতি গাঁয় ওরে মন ছুটে চল চেনা ঠিকানায়’ এবং আলেয়া শরাফীর কণ্ঠে ‘এমন মজা হয় না, গায়ে সোনার গয়না, বুবুমণির বিয়ে হবে বাজবে কত বাজনা’-"গান গুলি সমাধিক জনপ্রিয় হয়েছিল।""
সৈয়দ শামসুল হক 'সুতরাং' চলচ্চিত্রের চিত্রনাট্য ও সংলাপ রচনা করলেও গীতিকার হওয়ার জন্য মোটেও আগ্রহী ছিলেন না। 'সুতরাং' চলচ্চিত্র নির্মাণের বাজেট কম থাকায় পরিচালক সুভাষ দত্ত ও সুরকার সত্য সাহা'র অনুরোধে সৈয়দ শামসুল হক সাতাশ বছর বয়সে চলচ্চিত্রের গীতিকার হিসেবে আত্মপ্রকাশ করেন। ১৯৬১ সালে ঢাকার ফরাশগঞ্জে সত্য সাহার ভাড়া করা বাড়ীর তিনতলার চিলেকোঠায় বসে সৈয়দ শামসুল হক গানটি লিখেন। প্রথম চার লাইন লেখার পর সত্য সাহা সুর করে দেন। পরবর্তীতে গানের অন্তরার প্রতিটি লাইন রচনা ও সুরারোপ একই সাথে করা হয়েছিল।
পূর্ণ সুরারোপের পর সত্য সাহা গানটি সুভাষ দত্তকে শুনিয়েছিলেন। সুভাষ দত্ত এই গানে কণ্ঠ দেয়ার জন্য আঞ্জুমান আরা বেগম-এর নাম প্রস্তাব করেছিলেন। তৎকালীন পূর্ব পাকিস্তান চলচ্চিত্র উন্নয়ন কর্পোরেশন-এর স্টুডিওতে এই গানের কণ্ঠ ও সংগীত ধারণ করা হয়েছিল। গানধারণ করতে পাঁচ ঘণ্টা সময় লেগেছিল। বাদ্যযন্ত্র বাজিয়েছিল লিটল অর্কেস্ট্রা।
২০০৬ সালে কবরী সারোয়ারের প্রথম পরিচালিত চলচ্চিত্র 'আয়না'-তে এই গানের পুনর্ব্যবহার করা হয়। 'আয়না'-তে সুভাষ দত্ত অভিনয় করেছিলেন। ঐ চলচ্চিত্রে অভিষিক্ত সোহানা সাবা এই গানের চিত্রায়ণে ঠোঁট মিলিয়েছিলেন। এই সংস্করণে সংগীত পরিচালনা করেন সত্য সাহার কনিষ্ঠ পুত্র ইমন সাহা।
রূপালী গিটার (ভাস্কর্য)

রূপালী গিটার একটি লৌহ নির্মিত ভাস্কর্য। ভাস্কর্যটি বাংলাদেশের প্রখ্যাত সঙ্গীত শিল্পী লাভ রানস ব্লাইন্ড(এলআরবি) ব্যান্ডের প্রতিষ্ঠাতা আইয়ুব বাচ্চু স্মরণে নির্মাণ করা হয়েছে। এই ভাস্কর্যের নামকরণ করা হয়েছে ১৯৯৬ সালের "ফেরারী মন" অ্যালবামের 'রূপালী গিটার' গানের শিরোনাম অনুসারে। ভাস্কর্যটি বাচ্চুর জন্মস্থান চট্টগ্রাম নগরীর প্রবর্তক মোড়ে অবস্থিত। ২০১৯ সালের ১৮ সেপ্টেম্বর রাত আটটায় ভাস্কর্যটি উদ্বোধন করা হয়। গোলপাহাড় মোড় হতে প্রবর্তক মোড়ের দিকে যাওয়ার সময় এই ভাস্কর্যের সম্মুখাংশ দৃশ্যমান হয়।
২০১৮ সালের ১৮ অক্টোবর আইয়ুব বাচ্চুর শেষকৃত্য অনুষ্ঠানে চট্টগ্রাম সিটি কর্পোরেশনের তৎকালীন মেয়র বাচ্চুর স্মৃতি সংরক্ষণ করার উদ্যোগ প্রকাশ করেছিলেন। সে অনুযায়ী চট্টগ্রাম মহানগরীর প্রবর্তক মোড়ে গিটার ভাস্কর্য স্থাপন ও প্রবর্তক মোড়ে আইয়ুব বাচ্চুর নামে একটি চত্বর করার পরিকল্পনা করা হয়। এই প্রকল্পে ভাস্কর্য নির্মাণ ছাড়াও প্রবর্তক মোড় থেকে গোলপাহাড় মোড় পর্যন্ত ৪৫০ ফিট সড়কের সৌন্দর্য বর্ধন, পথচারী চলালচলের পথ নির্মাণ, দেয়ালে ম্যুরাল ও সবুজায়ন করার পরিকল্পনা নেয়া হয়েছিল।
২০১৮ সালের ১৮ আগস্ট চট্টগ্রাম সিটি কর্পোরেশন এই ভাস্কর্য নির্মাণের জন্য দুইটি ঠিকাদার প্রতিষ্ঠান- স্ক্রিপ্ট এবং অডিওস ইঙ্ক-এর সাথে চুক্তি করে। পশ্চিমমুখী উচ্চতার মূল ভাস্কর্যটি মরিচাবিহীন ইস্পাতের পাতে তৈরি, যা ফুট বেদীর উপর স্থাপন করা হয়েছে। ভাস্কর্য নির্মাণ ছাড়াও ফোয়ারা, সৌন্দর্য বর্ধণের জন্য নতুন গাছ রোপন, পথচারী চলালচলের পথ নির্মাণ, দেয়ালে ম্যুরাল ও সবুজায়ন করা হয়। সম্পূর্ণ প্রকল্পে প্রায় ৩ কোটি টাকা ব্যয় হয়। ১৮ সেপ্টেম্বর, ২০১৯ তারিখে রাত আটটায় ভাস্কর্যটি উদ্বোধন এবং প্রবর্তক মোড়ের নাম পরিবর্তন করে 'আইয়ুব বাচ্চু চত্বর' করা হয়।
নির্দেশিত ক্ষেপণাস্ত্র ডেস্ট্রয়ার

গাইডড-মিসাইল ডেস্ট্রয়ার বা নির্দেশিত ক্ষেপণাস্ত্র ডেস্ট্রয়ার একটি ডেস্ট্রয়ার জাহাজ, যা নির্দেশিত ক্ষেপণাস্ত্রগুলি নিক্ষেপ জন্য নকশাকৃত। অনে ডেস্ট্রয়ারে ডুবোজাহাজ প্রতিরোধী ক্ষমতা, বিমান প্রতিরোধী ক্ষমতা এবং স্থল সমরাস্ত্র প্রতিরোধী ক্ষমতা দ্বারা সজ্জিত থাকে। এই জাহাজগুলির জন্য ন্যাটো মানের পদবি হ'ল ডিডিজি। দেশ অনুজায়ী হুল পেন্যান্ট সংখ্যায় ডেস্ট্রয়ার ডি পদবি ব্যবহারের ক্ষেত্রে পরিবর্তন দেখা যায়। এই পরিবর্তনে দেখা যায় ডি পদবি উপস্থাপন করা বা এটিকে পুরোপুরি বাদ দেওয়া মধ্যে।
বন্দুকগুলি ছাড়াও, একটি গাইডড-মিসাইল ডেস্ট্রয়ারে সাধারণত দুটি বৃহত ক্ষেপণাস্ত্র ম্যাগাজিন সজ্জিত থাকে উল্লম্ব উৎক্ষেপণ প্রকোষ্ঠে। কিছু নির্দেশিত ক্ষেপণাস্ত্র ডেস্ট্রয়ার মার্কিন যুক্তরাষ্ট্রের এজিস কম্ব্যাট ব্যবস্থার মতো শক্তিশালী রাডার ব্যবস্থা ধারণ করে, যা ক্ষেপণাস্ত্র প্রতিরক্ষা বা ব্যালিস্টিক-ক্ষেপণাস্ত্র প্রতিরক্ষা ভূমিকা হিসাবে ব্যবহারের জন্য গৃহীত হতে পারে।
আব্দুল খালেক (ব্রাহ্মণবাড়িয়ার রাজনীতিবিদ)

আব্দুল খালেক বাংলাদেশের অবসরপ্রাপ্ত সামরিক কর্মকর্তা ও রাজনীতিবিদ। তিনি ব্রাহ্মণবাড়িয়া-৬ আসনের সাবেক সংসদ সদস্য। তিনি ২০০১ সালের অষ্টম জাতীয় সংসদ নির্বাচনে বিএনপি মনোনীত প্রার্থী হিসেবে সাংসদ নির্বাচিত হয়েছিলেন।
মেজর (অবঃ) আব্দুল খালেক ব্রাহ্মণবাড়িয়া জেলায় জন্মগ্রহণ করেন।
বাংলাদেশ জাতীয়তাবাদী দলের আব্দুল খালেক অবসরপ্রাপ্ত সামরিক কর্মকর্তা। তিনি ব্রাহ্মণবাড়িয়া-৬ আসন থেকে ২০০১ সালের অষ্টম জাতীয় সংসদ নির্বাচনে বিএনপি মনোনীত প্রার্থী হিসেবে সাংসদ নির্বাচিত হয়েছিলেন। এর পর ২০০৮ ও ২০১৮ সালের নির্বাচনেও বিএনপির প্রার্থী হয়ে পরাজিত হন।
ভোজ-পরবর্তী নিদ্রালুতা

ভোজ-পরবর্তী নিদ্রালুতা বলতে মধ্যাহ্নভোজ বা সান্ধ্যভোজ গ্রহণের কিছু সময় পরের তন্দ্রাচ্ছন্ন ও অলস ভাবকে বোঝায়। এই নিদ্রালুতার দুইটি উপাদান আছে: পৌষ্টিকনালীতে খাবারের উপস্থিতির কারণে প্রতিসমবেদী স্নায়ুতন্ত্রের সক্রিয়নের ফলে দেহে শক্তি হ্রাস পাওয়া এবং এক বিশেষ ধরনের তন্দ্রাচ্ছন্নতা। ভোজ-পরবর্তী নিদ্রালুতা কেন হয়, এ নিয়ে অনেক তত্ত্ব প্রদান করা হয়েছে, যেমন মস্তিষ্কে রক্তপ্রবাহ হ্রাস, ভেগাস স্নায়ুর উদ্দীপনা, নিদ্রার স্নায়ু-হরমোনীয় নিয়ন্ত্রণের বিন্যাস, ইত্যাদি। কিন্তু এগুলির কোনওটিই গভীরভাবে পরীক্ষা করে দেখা হয়নি। ভোজ-পরবর্তী নিদ্রার উপর এ পর্যন্ত যেসব হালকা গবেষণা করা হয়েছে, সেগুলিতে মস্তিষ্কের তড়িৎলেখচিত্রে (Electroencephalography ইলেকট্রোএনসেফালোগ্রাফি বা সংক্ষেপে ইইজি) পরিবর্তন পরিলক্ষিত হয়েছে। আজ পর্যন্ত কেবলমাত্র ফলের মাছি এবং ইঁদুরের ক্ষেত্রে এই ধরনের আচরণের পরিষ্কার প্রতিমান বা মডেল প্রস্তুত করা হয়েছে যেগুলিতে এই আচরণের বংশগতিগত ও স্নায়বিক ভিত্তি নিয়ে গবেষণা করা হয়েছে।
পুলিশ ট্রেনিং সেন্টার, নোয়াখালী

পুলিশ ট্রেনিং সেন্টার, নোয়াখালী বাংলাদেশের চারটি পুলিশ প্রশিক্ষণ কেন্দ্রগুলির একটি। বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রতিষ্ঠিত করা হয়।
১৯৭২ সালে সর্ব প্রথম এটি আঞ্চলিক পুলিশ প্রশিক্ষণ স্কুল হিসেবে প্রতিষ্ঠিত হয়। ১৯৯০ সালে নবায়িত করে পুলিশ ট্রেনিং সেন্টারে (পিটিসি) উন্নীত করা হয়। এখানে শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে। একজন অতিরিক্ত ডেপুটি ইন্সপেক্টর জেনারেল (ডিআইজি) এই প্রতিষ্ঠানের অধ্যক্ষের দায়িত্ব পালন করেন।
সাবরিনা সাবা

সাবরিনা সাবা (জন্ম:৭ নভেম্বর, ১৯৯৬) একজন বাংলাদেশী সংগীতশিল্পী। ২০১০ সালে। এনটিভি আপাতবাস্তব টেলিভিশন অনুষ্ঠান মার্কস অলরাউন্ডার ২০১০ অংশগ্রহণ এর মাধ্যমে সংগীত জগতে প্রবেশ করেন।
তার প্রথম অ্যালবাম প্রার্থনা
সাবরিনা সাবা জন্ম ১০ নভেম্বর ১৯৯৬ খ্রিঃ পিতা সানাউল হক, মাতা রোকসানা, ছোট বেলা হতে তার মায়ের ইচ্ছা ছিলো গান শিক্ষানো তাই তাকে বাদ্য যন্ত্র কিনে দেন। তাতেই শেষ নয় তাকে ভর্তি করানো হয় বাংলাদেশ শিশু একাডেমী তে। প্রায় তিন বছর বাংলাদেশ শিশু একাডেমী তে গানের কোর্স শেষ করেন গানই যে শিক্ষেছেন এমন নয় তার পাশাপাশি অভিনয় নাচ উপস্থাপনা আবৃতি শিক্ষেছেন। তিনি মাধ্যমিক ও উচ্চমাধ্যমিক পড়াশুনা ভিকারুননিসা নূন স্কুল এন্ড কলেজ হতে, অর্নাস করছেন নর্থ সাউথ বিশ্ববিদ্যালয় ইংরেজি সাহিত্যে।বর্তমানে ঢাকায় অবস্থান করছেন।
তিনি একাধারে গান, অভিনয়,আবৃতি, উপস্থাপনা ইত্যাদি নিয়ে ব্যাস্ত।
তিনি এনটিভি আপাতবাস্তব টেলিভিশন অনুষ্ঠান মার্ক অলরান্ডার ২০১০ ৪র্থ হয়ে তখন হতে পুরোপুরি প্রবেশ করেন গানের জগতে তার তার প্রথম অ্যালবাম প্রার্থনা 
। এর পর প্রকাশিত হয় তার প্রথম একক অ্যালবাম অনলি সাবা । অ্যালবামটি প্রযোজনা করেছেন সপ্তক অডিও ভিশন। ব্যয়বহুল এ অ্যালবামে সাবার সঙ্গে কণ্ঠ দিয়েছেন জনপ্রিয় কণ্ঠশিল্পী আসিফ আকবর, বেলাল খান, কাজী শুভ ও ভারতের  কণ্ঠশিল্পী জুবিন গার্গ ভারতীয় শিল্পী । অ্যালবামটির সংগীত পরিচালনা করেছেন নাজির মাহমুদ, রাফি, মুশফিক লিটু, অনিক সাহান ও দৃশান। গানগুলো লিখেছেন দেলোয়ার, আরজু, শরিফ, রবিউল ইসলাম জীবন,  রবি ও ভারতীয় গীতিকার প্রিয় গোপাল চট্টোপাধ্যায়। অডিও অ্যালবামের পাশাপাশি আসিফ আকবর ও বেলাল খান এর সঙ্গে দুটি ডুয়েট গানেরও ভিডিও নির্মিত হয়েছে। "অনলি সাবা২" এ্যালবামে গান লিখেছেন দেরোয়ার আরজুদা শরফ, সোমেশ্বর অলি, শেখ এমদাদ সুমন, অনিক ও রোমান্স।” একটি গানের কথা ও সুর করেছেন সাবা নিজে। সুরারোপ করেছেন নাজির মাহমুদ, বেলাল খান,কাজী শুভ, তৌসিফ, অনিক সাহান, রোমান্স ও রাহুল। সঙ্গীত পরিচালনা করেছেন মুশফিক লিটু, প্রীতম হাসান, অনিক সাহান, রাফি, রাহুলও রোমান্স। সাবার সঙ্গে একটি করে গানের সহকণ্ঠ দিয়েছেন আসিফ আকবর, এস আই টুটুল, তৌসিফ, কাজী শুভ ও ইলিয়াস হোসেন। ২০১৪ ভ্যালেইনটাইনে মিক্সড অ্যালবাম ভালোবাসি তোমায়  প্রকাশিত হয়   । এর টাইটেল সংটিতে কণ্ঠ দেন সাবা ও কাজী শুভ। হ্রদয় জুড়ে অ্যালবাম এ ও কন্ঠ দিয়েছেন
। এছাড়া এপর্যন্ত ২০ এর ও অধিক অ্যালবাম কাজ করেছেন এছাড়া তার বিভিন্ন জনপ্রিয় কন্ঠ শিল্পীদের সাথে দৈত্ব অ্যালবাম রয়েছে । তিনি বাংলা সিনেমার গান গেয়েছেন । অনেক টিভি শোতে গান গেয়ে চলেছেন ।দেশের গান ও করেন । উল্যেখ্যযোগ্য গান, পৃথিবী অনেক বড়  , মা,নয়নে নয়ন, জনম জনমে , পাপী , জানলে জানুক পৃথিবী ,আমার পাগল মন 
ইত্যাদি। বর্তমানে কাজ করে চলছেন। স্বপ্ন দেখেন একদিন আন্তর্জাতিক মঞ্চে গান গাইবেন ।
ইউনিসেফ থেকে ‘নুপুর’ নামে একটি শর্টফিল্ম তৈরি করা হয়েছিল। এটি প্রদর্শিত হয় নেদারল্যান্ড ফিল্ম ফেস্টিভ্যালে। এটি নির্মাণ করে প্রশংসিত হন সাবা। এছাড়া বাংলাদেশ শিশু একাডেমীতে ২০ মিনিটের একটি ফিল্মেও  তিনি কাজ করেন। মিসটেক নামে সল্প দৈর্ঘ্য চলচ্চিত্র পরিচালনা ও অভিনয় করেছেন।এছাড়া অনেক মিউজিক ভিডিওতে কাজ করছেন।ভবিসৎ এ আরো কাজ করবেন। 
তার প্রথম অ্যালবাম ‘প্রার্থনা’। এরপর তার ‘ডুব’, ‘মনেরই আকাশ’, ‘রোমিও জুলিয়েট’, ‘সুখপাখি’, ‘পাঁজরের মাঝে’, ‘জনম জনম তোমাকে’। অনলি সাবা ‘অনলি সাবা টু’। অ্যালবাম প্রকাশিত হয় ।
জাতীয় শিশু-কিশোর প্রতিযোগিতা নতুন কুঁড়ি ২০০৩-এ নজরুল সংগীত বিভাগে তৃতীয় স্থান অর্জন করে। এনটিভি এর মার্কস অলরাউন্ডার প্রতিযোগিতায়। ৪র্থ স্থান অর্জন করেন তিনি। শাপলা কুঁড়ি ও পদ্ম কুঁড়িসহ আরও অনেক পুরস্কার পেয়েছেন।